cyanic-selkie/wikianc huggingface dataset:
১২ (সংখ্যা)
গাণিতিক বৈশিষ্ট্য
১২ হলো সবচেয়ে ছোট ভর যাতে কাস্প আকৃতি হয়। এই কাস্প আকৃতি হল ডিস্ক্রিমিন্যান্ট Δ(q) যার ফুরিয়ার সহগগুলো রামানুজন τ-ফাংশন বা রামানুজনের জেটা অপেক্ষক দ্বারা দেওয়া যায় এবং যা (একটি ধ্রুব গুণক পর্যন্ত) 24তম শক্তির ডিডেকাইন্ড ইটা ফাংশন। এই সত্যটি গণিতের ১২ সংখ্যার আকর্ষণীয় উপস্থিতির একটি নক্ষত্রপুঞ্জের সাথে সম্পর্কিত যা −1 এ রিম্যান জেটা ফাংশন এর মান থেকে শুরু করে ζ(−1) = −{{sfrac|12} }, সত্য যে এসএল(2,জেড)-এর অ্যাবেলিয়ানাইজেশনের ১২টি উপাদান রয়েছে, এমনকি ল্যাটিস বহুভুজের বৈশিষ্ট্যও রয়েছে।
১২টি জেকোবিয়ান উপবৃত্ত ফাংশন আছে এবং ১২টি ঘনকীয় 3 × 3 আকারের ল্যাটিন বর্গ আছে।
১২টি দ্বিমাত্রিক সুষম টাইলিং আছে যখন এন্যান্টিওমরফিক আকৃতিগুলোকে আলাদাভাবে গণনা করা যায়। ১২ ডিওডেসিমেল বা দ্বাদশমিক সংখ্যা পদ্ধতির মূল ভিত্তি (1210 [twelve] = 1012), বহু প্রাচীন এবং মধ্যযুগীয় ওজন এবং পরিমাপ এ ভাজক হিসেবে ১২ ব্যবহৃত হত। সময় পরিমাপের একক ঘণ্টা পরিমাপে ১২ ব্যবহৃত হতো যা সম্ভত মেসোপটেমিয়ায় প্রথম প্রচলিত হয়।
১৩ ভিত্তিক এবং আরো উচ্চতর সংখ্যা পদ্ধতি (যেমন- ষোড়শিক সংখ্যাপদ্ধতি) তে ১২ কে প্রকাশ করা হয় C দিয়ে। দশভিত্তিক সংখ্যাপদ্ধতিতে ১২ হলো একটি হর্ষদ সংখ্যা।
১২ একটি প্রোনিক সংখ্যা এবং পেল সংখ্যা।
১২ হলো ৩ এর সুপারফ্যাক্টোরিয়াল।
কেবল টেলিভিশন নেটওয়ার্ক পরিচালনা আইন, ২০০৬
কেবল টেলিভিশন নেটওয়ার্ক পরিচালনা আইন, ২০০৬ বাংলাদেশে কেবল টেলিভিশন নেটওয়ার্ক কার্যক্রম পরিচালনা এবং আনুষঙ্গিক বিষয়াদি সম্পর্কে বিধানকল্পে জাতীয় সংসদ কর্তৃক প্রণীত একটি আইন। ২০০৬ সালের ২৪ সেপ্টেম্বর আইনটি বাংলাদেশের জাতীয় সংসদ কর্তৃক অনুমোদিত হয়।
বিবরণ
কেবল টেলিভিশন নেটওয়ার্ক পরিচালনা আইন, ২০০৬-এ ৩৫ টি ধারা রয়েছে। ধারাগুলোতে এই আইনের সংক্ষিপ্ত শিরোনাম ও প্রবর্তন, সংজ্ঞা, চ্যানেল ডাউন লিংক, বিপণন, লাইসেন্স, লাইসেন্স প্রদান পদ্ধতি, লাইসেন্স নামঞ্জুর সংক্রান্ত আপীল, লাইসেন্সের মেয়াদ ও শর্তাবলী, লাইসেন্স প্রদানে অনুসরণীয় নীতি, কতিপয় ব্যক্তির ক্ষেত্রে লাইসেন্স প্রদানের বাধা-নিষেধ,‌‌ লাইসেন্সিং কর্তৃপক্ষের ক্ষমতা, লাইসেন্স স্থগিত বা বাতিলকরণ, পরামর্শক কমিটি, ফ্রিকোয়েন্সী বরাদ্দ সম্পর্কিত লাইসেন্স গ্রহণ, লাইসেন্সের ডুপ্লিকেট বা অনুলিপি প্রদান, অনুমোদিত চ্যানেল সঞ্চালন বা সম্প্রচার স্থগিতকরণ, সরকারী ও বেসরকারী চ্যানেল সঞ্চালন, গ্রাহক সেবা, গ্রাহকদের অভিযোগ গ্রহণ ও নিষ্পত্তি, সম্প্রচার বা সঞ্চালনের ক্ষেত্রে বাধা-নিষেধ, জনস্বার্থে কেবল টেলিভিশন নেটওয়ার্কের কার্যক্রম নিষিদ্ধকরণের ক্ষমতা, সেবাপ্রদানকারী কর্তৃক রেজিস্টার সংরক্ষণ, চ্যানেলের মূল্য পরিশোধ, আটককৃত যন্ত্রপাতির বাজেয়াপ্তকরণ, ক্ষমতা অর্পণ, অন্যান্য সংস্থার অনুমোদন গ্রহণ, অপরাধের অ-আমলযোগ্যতা ও জামিনযোগ্যতা, কোম্পানী কর্তৃক অপরাধ সংঘটন, শাস্তি, অপরাধের বিচার, অর্থদণ্ড আরোপের ক্ষেত্রে ম্যাজিস্ট্রেটের বিশেষ ক্ষমতা, সরল বিশ্বাসে কৃত কাজকর্ম রক্ষণ, অন্যান্য আইনের প্রয়োগ, অন্যান্য আইনের উপর প্রাধান্য, বিধি প্রণয়নের ক্ষমতা এবং আইনের ইংরেজী অনুবাদ প্রকাশের বিরবণ রয়েছে। মূল আইনটি বাংলা ভাষায় লিখিত।
বিতর্ক
২০২১ সালের সেপ্টেম্বর মাসে বিদেশি চ্যানেলের বিজ্ঞাপনবিহীন সম্প্রচার (ক্লিন ফিড) নিয়ে তথ্য ও সম্প্রচার মন্ত্রণালয়ের পক্ষ থেকে এই আইন বাস্তবায়নে কঠোর হওয়ার ঘোষণা দিলে কেবল অপারেটর এবং মন্ত্রণালয়ের মুখোমুখি অবস্থান তৈরি হয় এবং এর জেরে ১ই অক্টোবর থেকে কেবল অপারেটরা সব ধরনের বিদেশি চ্যানেলের সম্প্রচার বন্ধ রাখে।  এই সময় অপারেটরা মন্ত্রণালয়ের কাছে বিজ্ঞাপনবিহীন সম্প্রচার সরবরাহ করে এমন চ্যানেলের তালিকা দাবি করে, মন্ত্রণালয় তালিকা প্রদান করলে পরবর্তীতে ২৪টি বিদেশি চ্যানেলের সম্প্রচার পুনরায় শুরু হয়।  ক্যাবল অপারেটররা আইনটি সংশোধনের দাবি জানিয়েছে যদিও তথ্য ও সম্প্রচার মন্ত্রী হাছান মাহমুদ আইন বাস্তবায়নে মোবাইল কোর্ট পরিচালনার ঘোষণা দেন।
গুটকা
ডান|থাম্ব|250x250পিক্সেল| গুটকার পথ বিক্রেতা, ভারত গুটকা, ঘুটকা, গুটখা বা সুপারি কুইড হল একটি চিবানো তামাক প্রস্তুতি যা সুপারিচূর্ণ, তামাক, ক্যাচু, প্যারাফিন মোম, দমিত লাইম (ক্যালসিয়াম হাইড্রোক্সাইড) এবং মিষ্টি বা সুস্বাদু স্বাদে তৈরি। এটি পাকিস্তান, ভারতসহ এশিয়ার অন্যান্য দেশগুলি এবং উত্তর আমেরিকায় পাওয়া যায়।
এতে ক্যান্সার গঠনের উপাদান রয়েছে, যা মৌখিক ক্যান্সার এবং অন্যান্য গুরুতর নেতিবাচক স্বাস্থ্যের প্রভাবের জন্য দায়ী বলে বিবেচিত হয় এবং তাই ভারতে সিগারেটের মতো একই বিধিনিষেধ এবং সতর্কতা এর উপরও জারি রয়েছে। অত্যন্ত আসক্তি এবং একটি পরিচিত কার্সিনোজেন, গুটখা ভারতে অনেক বিতর্কের বিষয়। অনেক রাজ্য গুটখার বিক্রয়কে ব্যাপকভাবে কর আরোপ করে বা নিষিদ্ধ করে এর ব্যাপক জনপ্রিয়তা রোধ করতে চেয়েছে। গুটকা উপমহাদেশে উত্পাদিত হয় এবং অন্যান্য কয়েকটি দেশে রপ্তানি করা হয়, প্রায়ই সিগারেট এবং তামাকের চেয়ে "নিরাপদ" পণ্যের আড়ালে বাজারজাত করা হয়। উদ্দীপক এবং শিথিলকরণ উভয় প্রভাব রয়েছে বলে রিপোর্ট করা হয়েছে, এটি সমগ্র দক্ষিণ এশিয়া এবং কিছু প্রশান্ত মহাসাগরীয় অঞ্চলে ছোট, স্বতন্ত্র আকারের ফয়েল প্যাকেট/স্যাচেট এবং টিনে বিক্রি হয় যার প্রতিটির দাম ২ থেকে ১০ টাকার মধ্যে। এটি ভারত, পাকিস্তানের করাচি শহর এবং নেপালের মাধেশ অঞ্চলে ব্যাপকভাবে খাওয়া হয়। গুটকা খাওয়া হয় এক চিমটি গাম এবং গালের মাঝখানে রেখে এবং আলতো করে চুষে এবং চিবিয়েও খাওয়া হয়, যেমন তামাক চিবানো।
হিরো আলম
আশরাফুল আলম সাঈদ, যিনি হিরো আলম নামে অধিক পরিচিত, একজন বাংলাদেশী সঙ্গীত ভিডিও মডেল, অভিনেতা, গায়ক, রাজনীতিবিদ ও সামাজিক যোগাযোগ মাধ্যমের আলোচিত ব্যক্তি।  তিনি একজন স্বাধীন শিল্পী হিসাবে কাজ করেন ও সামাজিক প্ল্যাটফর্মগুলিতে ভিডিও প্রকাশ করে থাকেন। তিনি তার বেসুর গলায় গাওয়া গানের জন্য সর্বাধিক আলোচিত, সমালোচিত। এই কারণে তিনি বিভিন্ন ইন্টারনেট মিমের উপাদানেও পরিণত হয়েছেন। তাঁর নিজস্ব ইউটিউব চ্যানেলে ১৬ লক্ষের বেশি সাবস্ক্রাইবার রয়েছে। তিনি ২০১৮ সালের একাদশ সংসদ নির্বাচনে বগুড়া-৪ আসনের প্রার্থী হয়ে নতুন করে আলোচনায় আসেন।    পরবর্তীতে তিনি বিভিন্ন সংসদ উপনির্বাচনেরও প্রার্থী হয়েছেন।
২০২২ সালের ১০ ডিসেম্বর বিএনপির সংসদ সদস্যরা পদত্যাগ করলে বগুড়া-৬ (সদর) ও বগুড়া-৪ (কাহালু-নন্দীগ্রাম) আসনে ২০২৩ সালের ১ ফেব্রুয়ারি অনুষ্ঠিত উপ-নির্বাচনে হিরো আলম স্বতন্ত্র প্রার্থী হিসেবে দুটো আসনেরই মনোনয়নপত্র সংগ্রহ করে প্রতিদ্বন্দ্বীতা করেন। উপনির্বাচনে তিনি উভয় আসনে পরাজিত হলেও বগুড়া-৪ আসনে বিজয়ী প্রার্থীর সাথে তার ভোটের ব্যবধান ছিল মাত্র ৮৩৪। একই বছরের ১৭ জুলাই তিনি ঢাকা-১৭ আসনের উপনির্বাচনে অংশগ্রহণ করে পরাজিত হন, তবে ভোট চলাকালীন পুলিশের সামনে থেকেই আওয়ামী লীগের কর্মীদের মারধরের শিকার হওয়ার পাশাপাশি ভোটে অনিয়মের অভিযোগ তুলে ফলাফল প্রত্যাখ্যান করেন তিনি।   তার উপর হামলার ঘটনায় জাতিসংঘও উদ্বেগ প্রকাশ করে। মার্কিন পররাষ্ট্র দপ্তরের মুখপাত্র ম্যাথিউ মিলারও তার নিয়মিত ব্রিফিংয়ে ঘটনাটি নিয়ে আলোকপাত করেন। ১৭ জুলাই ২০২৩ অনুষ্ঠিত নির্বাচনে অনিয়ম ও কারচুপির অভিযোগ ও মারধরের ঘটনা সামনে রেখে ফলাফল প্রত্যাখান করে ইসিতে পুনঃনির্বাচনের দাবী জানান হিরো আলম।
প্রারম্ভিক জীবন
আশরাফুল আলম সাঈদ ১৯৮৫ সালের ২০ জানুয়ারি বগুড়া জেলার সদর উপজেলার এরুলিয়া গ্রামে জন্মগ্রহণ করেন। পারিবারিক অভাব-অনটনের কারণে তার পিতামাতা তাকে একই গ্রামের আব্দুর রাজ্জাকের পরিবারে পালক সন্তান হিসেবে তুলে দেয়। এই পরিবারের যথেষ্ট আর্থিক সচ্ছলতা না থাকায় ৭ম শ্রেণিতে পড়া অবস্থাতেই তিনি জীবিকা নির্বাহের চেষ্টা শুরু করেন।
কর্মজীবন
হিরো আলম প্রথম দিকে নিজ গ্রাম এরুলিয়ায় সিডি বিক্রির কাজ করতেন এবং পরবর্তীতে স্যাটেলাইট টিভি সংযোগের (ক্যাবল পরিচালনা) ব্যবসায় নামেন। ক্যাবল সংযোগের ব্যবসা চলাকালে শখের বশে তিনি সঙ্গীত ভিডিও নির্মাণ শুরু করেন। আশরাফুল আলমের ইউটিউবে আপলোড করা সঙ্গীত ভিডিও নিয়ে ২০১৬ সালের দিকে সামাজিক যোগাযোগের মাধ্যম বিশেষ করে ফেসবুকে বাংলাদেশের ব্যবহারকারীরা ট্রল এবং মিম তৈরি শুরু করলে দ্রুতই তিনি পরিচিত হয়ে উঠেন। এসময় মুশফিকুর রহিমসহ আরও বেশ কয়েকজন বাংলাদেশি তারকা আশরাফুল আলমের সাথে সেলফি তুলে সামাজিক যোগাযোগ মাধ্যমে প্রকাশ করেন।
এরপর বিবিসি হিন্দি, জি নিউজ, এনডিটিভি, ডেইলি ভাস্কর, মিড-ডেসহ ভারতের প্রথম সারির সংবাদমাধ্যমগুলো তাকে নিয়ে প্রতিবেদন প্রকাশ করে। ফলে তিনি ভারতীয় ইন্টারনেট ব্যবহারকারীদের মাঝে আলোচিত হন। ইয়াহু ইন্ডিয়ার এক জরিপ অনুসারে সেসময় ভারতীয় অভিনেতা সালমান খানের চেয়ে আলমকে বেশিবার গুগলে অনুসন্ধান করা হয়েছে।
১১ আগস্ট ২০১৭ তারিখে আশরাফুল আলম অভিনীত প্রথম ছবি মার ছক্কা মুক্তি পায়। ২০১৮ সালে তিনি বিজু দ্য হিরো নামে একটি বলিউড চলচ্চিত্রে অভিনয়ের জন্য চুক্তিবদ্ধ হন। এছাড়া বাংলাদেশে বেশকিছু বিজ্ঞানপনচিত্র ও স্বল্পদৈর্ঘ্য চলচ্চিত্রে অভিনয় করেন। ২০১৮ সালের জাতীয় সংসদ নির্বাচনে অংশ নিয়ে নিয়ে আবার আলোচনায় আসেন। ২০১৮ সালের গুগল অনুসন্ধানের প্রবণতায় বাংলাদেশে দশম অবস্থানে থাকেন হিরো আলম। হিরো আলমের জীবনী অবলম্বনে মহেশ রূপরাও ঘোদেশ্বর কর্তৃক নির্মিত ও পরিচালিত হিরো আলম শিরোনামের একটি হাস্যরসাত্মক মঞ্চনাটক ২০১৯ সালের ৬ জানুয়ারি আহমেদাবাদে মঞ্চস্থ হয়।  প্রাপ্তবয়স্কদের জন্য নির্মিত এই মঞ্চনাটকটি সমালোচকদের প্রশংসা অর্জন করে। ২০১৯ সালের মে মাসে মঞ্চনাটকটি মঞ্চস্থ হয় মুম্বাইতে।
১৬ অক্টোবর ২০২০ মুক্তি পায় হিরো আলমের দ্বিতীয় সিনেমা 'সাহসী হিরো আলম'। সিনেমাটি পরিচালনা করেছেন এ আর মুকুল নেত্রবাদী আর প্রযোজনা করেন হিরো আলম নিজেই। হিরো আলমের বিপরীতে অভিনয় করেন তিন নায়িকা সাকিরা মৌ, রাবিনা বৃষ্টি ও নুসরাত জাহান। পরে তিনি গান গাওয়ার প্রতি মনোনিবেশ করেন ও তার প্রথম গান ছিল "বাবু খাইছো"।
এরপর তিনি বেশ কিছু গান ও ভিডিও ইন্টারনেটে ছাড়েন, যার মধ্যে অন্যতম ছিল কয়েকটি রবীন্দ্র সঙ্গীত ও নজরুলগীতি। তবে রবীন্দ্র সঙ্গীত ও নজরুলগীতি ছাড়ার পর তার বিরুদ্ধে এগুলো বিকৃত করে গাওয়ার অভিযোগ ওঠে। ২০২২ সালের ২৭ জুলাই, বাংলাদেশে পুলিশের গোয়েন্দা শাখা হিরো আলমকে তাদের কার্যালয়ে ডেকে নিয়ে যায়। পরে কখনও অনুমতি ছাড়া পুলিশের পোশাক পরবেন না, বিকৃত করে রবীন্দ্র ও নজরুল সঙ্গীত গাইবেন না মর্মে মুচলেকা দিয়ে ছাড়া পান। ছাড়া পেয়ে হিরো আলম বাংলাদেশের পুলিশের বিরুদ্ধে তার প্রতি মানসিক নির্যাতন ও অশোভন আচরণ করার অভিযোগ আনেন। হিরো আলমের উক্তি অনুসারে পুলিশ তাকে বলে যে, “তোর চেহারা কি হিরোর মতো? আয়নায় একবার নিজের চেহারা দেখেছিস? হিরোদের চেহারা কেমন হয় সিনেমায় দেখিস না? তোর হিরো আলম নাম পরিবর্তন করবি”। পরে হিরো আলমকে রবীন্দ্রনাথ ও নজরুলের গান গাইতে নিষেধ করায় গোয়েন্দা পুলিশের ভূমিকা নিয়ে সমালোচনা হয়। এছাড়া নাম থেকে 'হিরো' শব্দটি বাদ দেওয়া ও চেহারা নিয়ে তাচ্ছিল্য করার বিষয়টিকে অনেকে বর্ণবাদী আচরণ বলে আখ্যায়িত করেন। বিষয়টি বিবিসি, এএফপি-সহ বিভিন্ন আন্তর্জাতিক গণমাধ্যমেরও খবর হয়।
রাজনৈতিক কর্মকাণ্ড
প্রথমদিকে তিনি নিজ এলাকায় একাধিক স্থানীয় নির্বাচনে অংশগ্রহণ করেন। এর মধ্যে একটিতে তিনি মাত্র ৭০ ভোটে হেরে যান। পরবর্তীতে সামাজিক যোগাযোগ মাধ্যমে পরিচিতি পাওয়ার পর তিনি ২০১৮ সালের একাদশ জাতীয় সংসদ নির্বাচনে হিরো আলম জাতীয় পার্টি থেকে বগুড়া-৪ আসনে প্রতিদ্বন্দ্বিতা করার জন্য মনোনয়নপত্র কেনেন। পরে দলটি থেকে মনোনয়ন না পাবার পর বগুড়া-৪ আসন থেকে স্বতন্ত্র প্রার্থী হিসেবে প্রতিদ্বন্দ্বিতা করেন। নির্বাচনে তিনি পান ৬৩৮ ভোট এবং মোট প্রদত্ত ভোটের এক অষ্টমাংশ ভোট না পাবার দরুন তার জামানত বাজেয়াপ্ত করা হয়।   ২০১৯ সালের মে মাসে তিনি জাতীয় পার্টির সাংস্কৃতিক অঙ্গসংগঠন জাতীয় সাংস্কৃতিক পার্টির কেন্দ্রীয় কমিটির সহসাংগঠনিক সম্পাদক হিসেবে নিযুক্ত হন।
২০২২ সালের ১০ ডিসেম্বর বিএনপির সংসদ সদস্যরা পদত্যাগ করলে বগুড়ার বগুড়া-৬ (সদর) এবং বগুড়া-৪ (কাহালু-নন্দীগ্রাম) আসনে উপ-নির্বাচনের তফসিল ঘোষণা করা হয়। হিরো আলম স্বতন্ত্র প্রার্থী হিসেবে দুটো আসনেরই মনোনয়নপত্র সংগ্রহ করেন। ২০২৩ সালের ৮ জানুয়ারি তথ্যগত ত্রুটি ও প্রস্তাবক, সমর্থকদের স্বাক্ষরের গরমিল পাওয়ায় নির্বাচনের রিটার্নিং কর্মকর্তা তার মনোনয়নপত্র বাতিল করেন। এরপর উচ্চ আদালতে রিট করে ১৭ জানুয়ারি হিরো আলম প্রার্থিতা ফিরে পান। ২০২৩ সালের ১ ফেব্রুয়ারি অনুষ্ঠিত উপনির্বাচনে তিনি মাত্র ৮৩৪ ভোটে বগুড়া-৪ আসনে হেরে যান। যদিও তিনি নির্বাচনের ফলাফল বর্জন করার পাশাপাশি "নির্বাচন সংশ্লিষ্টরা" ফল ঘোষণার সময় কালক্ষেপন করে তাকে "ষড়যন্ত্র করে হারিয়ে দেওয়া"র অভিযোগ করেন। উপ নির্বাচনে হারলেও তার সমর্থকরা তাকে "জনতার এমপি" উপাধিতে ভূূূষিত করে। পরবর্তীতে একই বছরের জুনে অভিনেতা ফারুকের মৃত্যুতে শূন্য হওয়া ঢাকা-১৭ আসনের উপনির্বাচনে প্রার্থী হওয়ার ঘোষণা দেন তিনি। সেবার তার মনোনয়নপত্র বাতিল হয়। কিন্তু পরবর্তীতে নির্বাচন কমিশনে তার করা আপিলের মাধ্যমে প্রার্থীতা ফিরে পান। ৫ জুলাই ২০২৩ ঢাকা-১৭ উপনির্বাচনের প্রথম নির্বাচনী প্রচারণায় জনসংযোগকালে মহাখালীতে হামলার শিকার হন তিনি। হামলার ঘটনা ও সুষ্ঠু নির্বাচনের জন্য দারস্থ হয়ে মার্কিন দূতাবাসে চিঠি পাঠান হিরো আলম। ১৭ জুলাই ২০২৩ অনুষ্ঠিত এই নির্বাচনে তিনি জাতীয় পার্টির প্রার্থীকে পিছনে ফেলে ২য় স্থানে থেকে পরাজিত হন। নির্বাচনে অনিয়মের অভিযোগ তুলার পাশাপাশি কেন্দ্রের বাইরে আওয়ামী লীগের কর্মীরা তাকে হামলা ও বেধড়ক মারধর করার ঘটনা উল্লেখ করে নির্বাচনের ফল প্রত্যাখ্যানের সিদ্ধান্ত জানান। পাশাপাশি তিনি ক্ষমতাসীন আওয়ামী লীগ সরকারের অধীনে আর কোনো নির্বাচনে অংশগ্রহণ না করার ঘোষণা দেন। হিরো আলমের উপর হামলার বিচার চেয়ে আন্তর্জাতিক সংস্থা অ্যামনেস্টি ইন্টারন্যাশনাল ছাড়াও বাংলাদেশে অবস্থিত ১৩টি দেশের দূতাবাস ও হাইকমিশন যৌথ বিবৃতি দেয়।
লেখক জীবন
২০১৯ সালে একুশে বইমেলায় তার আত্মজীবনী “দৃষ্টিভঙ্গি বদলান আমরা সমাজকে বদলে দেবো” প্রকাশিত হয়, যেটি প্রকাশ করে তরফদার প্রকাশনী এবং বইটি সম্পাদনা করেন সৌরভ আলম সাবিদ।
ব্যক্তিগত জীবন
আশরাফুল আলম ব্যক্তিগত জীবনে সাবিহা আক্তার সুমির সাথে বিবাহ বন্ধনে আবদ্ধ হন। এই দম্পতির আলো ও আঁখি নামে দুই মেয়ে এবং কবির নামে এক ছেলে রয়েছে। স্ত্রী নির্যাতনের অভিযোগে করা এক মামলায় ২০১৯ সালের মার্চে তিনি গ্রেফতার হন। এবং পরবর্তীতে এপ্রিল মাসের ১৮ তারিখে জামিনে মুক্তি পান।
১৬৫৭
১৬৫৭ গ্রেগরীয় বর্ষপঞ্জির একটি সাধারণ বছর।
ঘটনাবলী
নির্ভুলভাবে ঘড়ি আবিষ্কার
তাইওয়ানের ভূগোল
তাইওয়ান, বা, চীন প্রজাতন্ত্র (ROC) হলো পূর্ব এশিয়ার একটি দ্বীপ দেশ। চীন প্রজাতন্ত্র দ্বারা নিয়ন্ত্রিত ও ঐতিহাসিকভাবে পর্তুগীজ এবং ইংরেজিতে ফরমোজা নামে পরিচিত 35808 km2 আয়তনের তাইওয়ানের প্রধান দ্বীপটি দিয়ে এর ৯৯% গঠিত এবং এটি চীনের মূল ভূখণ্ডের দক্ষিণ-পূর্ব উপকূল হতে 180 km দূরে তাইওয়ান প্রণালীতে অবস্থিত। দ্বীপের উত্তরে পূর্ব চীন সাগর, পূর্বে ফিলিপাইন সাগর, দক্ষিণে লুজন প্রণালী এবং দক্ষিণ-পশ্চিমে দক্ষিণ চীন সাগরের অবস্থান। চীন প্রজাতন্ত্র আরও বেশ কয়েকটি ছোট দ্বীপ নিয়ন্ত্রণ করে: তাদের কিছু তাইওয়ান প্রণালীতে (পেঙ্গু দ্বীপপুঞ্জ এবং চীনের মূল ভূখণ্ডের উপকূলের কিনমেন এবং মাতসু দ্বীপপুঞ্জ সহ) এবং দক্ষিণ চীন সাগরের কিছু দ্বীপ।
প্রাকৃতিক সীমারেখা
তাইওয়ানের মোট ভূমির আয়তন 32,260 km2, যা একে আয়তনে বেলজিয়াম এবং নেদারল্যান্ডসের মধ্যবর্তী আকারের করছে। এর উপকূলরেখার দৈর্ঘ্য 1,566.3 km। চীন প্রজাতন্ত্র তার উপকূল হতে 200 nmi সামুদ্রিক এলাকা সহ মোট 83,231 km2 এলাকাকে তার অর্থনৈতিক অঞ্চল হিসাবে দাবী করে এবং এর আঞ্চলিক সমুদ্রসীমার আয়তন 12 nmi।
ভূতত্ত্ব
আনুমানিক 4 থেকে 5 মিলিয়ন বছর আগে ফিলিপাইন সামুদ্রিক পাত এবং ইউরেশীয় পাতের মধ্যে সংগঠিত এক জটিল অভিসারী সংঘর্ষের ফলে তাইওয়ান দ্বীপ গঠিত হয়। ইউরেশিয়ান পাত ফিলিপাইন সামুদ্রিক পাতের নিচে গড়িয়ে যাচ্ছে বলে এর দৈর্ঘ্য পরিবর্তিত হচ্ছে।
একনাথ ষষ্ঠী
একনাথ ষষ্ঠী হল একটি উৎসব যেদিন সন্ত একনাথ গোদাবরী নদীতে তাঁর দেহ ত্যাগ করেন এবং পৈথনে জল সমাধি গ্রহণ করেন। দিনটি প্রতি বছর ফাল্গুনে (একটি মারাঠি মাস সাধারণত মার্চ বা এপ্রিলে ঘটে) ঘটে।
ভারতের উপরাষ্ট্রপতি নির্বাচন, ১৯৮৭
১৯৮৭ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচন করার জন্য ১৯৮৭ সালের মাঝামাঝি সময়ে অধিষ্ঠিত রামাস্বামী ভেঙ্কটরমণের রাষ্ট্রপতি হিসেবে নির্বাচিত হওয়ার পর পদত্যাগের পর অনুষ্ঠিত হয়। শঙ্কর দয়াল শর্মা নিবন্ধনের চূড়ান্ত দিনে ২১ আগস্ট ১৯৮৭-এ বিনা প্রতিদ্বন্দ্বিতায় নির্বাচিত ঘোষিত হন। নির্বাচনে একাধিক প্রার্থী প্রতিদ্বন্দ্বিতা করলে তা ১৯৮৭ সালের ৭ সেপ্টেম্বর অনুষ্ঠিত হতো।
ইলিয়ট মথুরা
ইলিয়ট মথুরা বা ইলিয়টের মথুরা (Syrmaticus ellioti) দক্ষিণ-পূর্ব চীনের একটি বৃহৎ মথুরা প্রজাতি।
বর্ণনা
পুরুষ মথুরা পর্যন্ত দীর্ঘ হয়; এদের গলার রঙ কালো, বুকের উপরের অংশ বাদামী, পেট সাদা হয়ে থাকে। স্ত্রী মথুরা  দীর্ঘ হয়;  এদের গলার রঙ কালো, পেট সাদা।
আবাসস্থল
ইলিয়ট মথুরা দক্ষিণ-পূর্ব চীন (কুইচৌ, হুপেই, আনহুই, শিচিয়াং, ফুচিয়েন, চিয়াংসি, হুনান, কুয়াংশি এবং কুয়াংতুং প্রদেশ)-এর স্থানীয় একটি প্রজাতি, যেখানে এরা উচ্চতায় চিরসবুজ এবং পাহাড়ী বনাঞ্চলে বাস করে। এদের খাদ্যতালিকায় রয়েছে মূলত ফল ও ফসলাদির বীজ, পাতা এবং বিভিন্ন প্রকার বেরি।
শ্রেণিবিন্যাস
ইলিয়ট মথুরার বর্ণনা প্রথমবার দিয়েছিলেন রবার্ট সুইনহো ১৮৭২ সালে। তিনি এর নাম দিয়েছিলেন "ফ্যাসিয়ানাস এলিয়োটি" (Phasianus ellioti)। সুইনহোর দেখা পাখিটি ছিল চীন এর শিচিয়াং প্রদেশের নিংপো অঞ্চলের।
কায়ারদিল্দ ভাষা
কায়ারদিল্দ একটি তাঙ্কিক ভাষা যা অবশিষ্ট দশ জনের চেয়ে কম অনর্গল ভাষাভাষী লোকের কথ্য ভাষা। এই ভাষা পরিবার এর অন্য সদস্যদের মধ্যে লারদিল, যুকুল্টা (গঙ্গালিডা) এবং ইয়াংকাল অন্তর্ভুক্ত।
এটা তার অনেক অস্বাভাবিক কারককে জন্য বিখ্যাত, যেখানে চার স্তর পর্যন্ত কারক বিদ্যমান, গুচ্ছ-স্তরে ব্যবহার থেকে বাস্তবমুখী কারণের সংকেতের সম্পর্ক এবং প্রায়োগিক ক্ষেত্রে, এবং শেষে আরেক সেট ক্রিয়া কারক বিদ্যমান যা গঠনগত দিক থেকে সেগুলোকে বিশেষ্য থেকে ক্রিয়া তে রূপান্তর করে।
পরিবেশ আন্দোলন
থাম্ব| [[শিল্প বিপ্লব|শিল্প বিপ্লবের সময় বায়ু দূষণের মাত্রা বেড়ে যায়, যা উনিশ শতকের মাঝামাঝি সময়ে পাস করা প্রথম আধুনিক পরিবেশগত আইনের জন্ম দেয়]]
পরিবেশ আন্দোলন (কখনও কখনও বাস্তুসংস্থান আন্দোলন হিসাবেও উল্লেখ করা হয়), এছাড়াও সংরক্ষণ এবং সবুজ রাজনীতি সহ, পরিবেশগত সমস্যাগুলি সমাধানের জন্য একটি বৈচিত্র্যময় দার্শনিক, সামাজিক এবং রাজনৈতিক আন্দোলন ।  অর্থ্যাৎ যেসব আন্দোলন গুলি পরিবেশের বিভিন্ন উপাদানগুলির স্বাভাবিক ভারসাম্য বজায় রাখতে ও সংরক্ষণ করতে এবং পরিবেশ দূষণ ও অবক্ষয় প্রতিরোধ করতে এবং সর্বোপরি  টেকসই পরিবেশ ও মানব জাতির স্বার্থে সংঘটিত হয় তাদের পরিবেশ আন্দোলন বলা যেতে পারে ।পরিবেশবাদীরা জনসাধারণের নীতি এবং ব্যক্তিগত আচরণের পরিবর্তনের মাধ্যমে সম্পদের ন্যায্য এবং টেকসই ব্যবস্থাপনা এবং পরিবেশের স্টুয়ার্ডশিপের পক্ষে কথা বলেন। বাস্তুতন্ত্রের (শত্রু নয়) অংশগ্রহণকারী হিসাবে মানবতার স্বীকৃতিতে, আন্দোলনটি বাস্তুবিদ্যা, স্বাস্থ্য এবং মানবাধিকার কেন্দ্রিক।
পরিবেশ আন্দোলন হল একটি আন্তর্জাতিক আন্দোলন, যা বিভিন্ন সংস্থার দ্বারা প্রতিনিধিত্ব করে, উদ্যোগ থেকে তৃণমূল পর্যন্ত এবং দেশ থেকে দেশে পরিবর্তিত হয়। এর বৃহৎ সদস্যপদ, বিভিন্ন এবং দৃঢ় বিশ্বাস এবং মাঝে মাঝে অনুমানমূলক প্রকৃতির কারণে, পরিবেশ আন্দোলন সবসময় তার লক্ষ্যে ঐক্যবদ্ধ থাকে না। আন্দোলনটি আরও নির্দিষ্ট ফোকাস সহ আরও কিছু আন্দোলনকে অন্তর্ভুক্ত করে, যেমন জলবায়ু আন্দোলন । বিস্তৃতভাবে, আন্দোলনের মধ্যে রয়েছে ব্যক্তিগত নাগরিক, পেশাদার, ধর্মীয় ভক্ত, রাজনীতিবিদ, বিজ্ঞানী, অলাভজনক সংস্থা এবং স্বতন্ত্র উকিল।
প্রাথমিক সচেতনতা
১৯ শতকের শুরুর দিকে পরিবেশের প্রতি প্রাথমিক আগ্রহ ছিল অনেকটা সৌখিন আন্দোলনের একটি বৈশিষ্ট্য। কবি উইলিয়াম ওয়ার্ডসওয়ার্থ লেক ডিস্ট্রিক্টে ব্যাপকভাবে ভ্রমণ করেছিলেন এবং লিখেছিলেন যে এটি একটি "জাতীয় সম্পত্তি যার মধ্যে প্রতিটি মানুষের অধিকার এবং আগ্রহ রয়েছে যার উপলব্ধি করার চোখ এবং উপভোগ করার হৃদয় রয়েছে"।
সংরক্ষণ আন্দোলন
থাম্ব| ১৮৯২ সালে স্যাক্সনির বন পরিদর্শনে [[অক্সফোর্ড|অক্সফোর্ডের বনবিদ্যা স্কুলের শিক্ষার্থীরা]]
রমেশ কৃষ্ণন
রমেশ কৃষ্ণন (জন্ম ৫ই জুন ১৯৬১) হলেন ভারতের প্রাক্তন পেশাদার টেনিস খেলোয়াড় এবং একজন টেনিস প্রশিক্ষক। ১৯৭০ এর দশকের শেষের দিকে একজন জুনিয়র খেলোয়াড় হিসেবে, তিনি উইম্বলডন এবং ফ্রেঞ্চ ওপেন উভয়েই একক শিরোপা জিতেছিলেন। তিনি ১৯৮০-এর দশকে তিনটি গ্র্যান্ড স্ল্যাম কোয়ার্টার ফাইনালে পৌঁছেছিলেন। তিনি বিজয় অমৃতরাজের নেতৃত্বাধীন ভারতীয় দলের একজন সদস্য ছিলেন যেটি ১৯৮৭ সালে সুইডেনের বিরুদ্ধে ডেভিস কাপের ফাইনালে পৌঁছেছিল। ১৯৮৯ অস্ট্রেলিয়ান ওপেনে কৃষ্ণন তৎকালীন বিশ্বের এক নম্বর ম্যাটস উইল্যান্ডারকেও হারান। তিনি ২০০৭ সালে ভারতের ডেভিস কাপ অধিনায়ক হয়েছিলেন।
প্রাথমিক জীবন
রমেশ কৃষ্ণন ভারতের মাদ্রাজে জন্মগ্রহণ করেন এবং তিনি রমানাথন কৃষ্ণনের পুত্র। রমানাথন ১৯৬০-এর দশকে দুবার উইম্বলডনের সেমিফাইনালে পৌঁছেছিলেন। ১৯৭৯ সালে উইম্বলডন জুনিয়র শিরোপা জিতে রমেশ তাঁর বাবার একটি কৃতিত্বের সমান হয়েছিলেন। তিনি সেই বছর ফ্রেঞ্চ ওপেন জুনিয়র শিরোপাও জিতেছিলেন। এই দুই জয়কে একত্রে জুনিয়র চ্যানেল স্ল্যাম বলা হয়, এবং এই সময় তিনি বিশ্বের এক নম্বর জুনিয়র খেলোয়াড়ের মর্যাদা পেয়েছিলেন।
খেলোয়াড় জীবন
সিনিয়র স্তরে, রমেশ উইম্বলডনে একবার ( ১৯৮৬ ) এবং ইউএস ওপেনে দুবার ( ১৯৮১ এবং ১৯৮৭ ) কোয়ার্টার ফাইনালে পৌঁছেছিলেন। তিনি তাঁর ক্রীড়া শৈলী, পূর্বানুমান এবং অলরাউন্ড খেলার জন্য প্রশংসিত ছিলেন, কিন্তু তাঁর খেলায় কিলার (অভিঘাতী) স্ট্রোক বা শক্তিশালী সার্ভিসের অভাব থাকায় তিনি পুরুষদের খেলার একেবারে শীর্ষে পৌঁছাতে পারেন নি।
১৯৮৭ সালে ডেভিস কাপ ফাইনালে পৌঁছে যাওয়া ভারতীয় দলের একজন গুরুত্বপূর্ণ সদস্য ছিলেন রমেশ। অস্ট্রেলিয়ার বিরুদ্ধে সেমিফাইনালে, তিনি প্রথম একক ম্যাচে জন ফিটজেরাল্ডকে চার সেটে পরাজিত করেন এবং তারপরে নিষ্পত্তিমূলক পঞ্চম রাবারে ওয়ালি মাসুরকে সরাসরি পরাজিত করে ভারতকে ৩-২ ব্যবধানে জয় এনে দেন। কিন্তু, সুইডেনের বিপক্ষে ফাইনালে, ভারত ৫-০ ব্যবধানে পরাজিত হয়। সেখানে কৃষ্ণান দুটি একক ম্যাচে ম্যাটস উইল্যান্ডার এবং অ্যান্ডার্স জেরিডের কাছে হেরে যান, ভারতীয় দল একটি মাত্র সেট জিততে সক্ষম হয়। রমেশ ১৯৭৭ থেকে ১৯৯৩ সাল পর্যন্ত ভারতের ডেভিস কাপ দলের একজন অদম্য খেলোয়াড় ছিলেন, তিনি ২৯ - ২১ জয়ের রেকর্ড (একক ২৩-১৯ এবং ডাবলসে ৬-২) সংকলন করেছিলেন।
বার্সেলোনায় ১৯৯২ সালের অলিম্পিক গেমসে, রমেশ লিয়েন্ডার পেসের অংশীদার হয়ে পুরুষদের ডাবলস কোয়ার্টার ফাইনালে পৌঁছেছিলেন।
রমেশ ১৯৯৩ সালে পেশাদার খেলা থেকে অবসর নেন। তাঁর খেলোয়াড় জীবনে, তিনি আটটি শীর্ষ-স্তরের একক শিরোপা এবং একটি দ্বৈত শিরোপা জিতেছেন; তিনি চারটি চ্যালেঞ্জার একক শিরোপাও জিতেছিলেন (১৯৮৬ সালে শেনেকট্যাডি ফাইনালে কিশোর আন্দ্রে আগাসিকে পরাজিত করেন)। ১৯৮৫ সালের জানুয়ারিতে তাঁর জীবনের সর্বোচ্চ একক র‍্যাঙ্কিং ছিল বিশ্বের ২৩ নম্বরে।
১৯৯৮ সালে, রমেশ ভারতীয় টেনিসে তাঁর কৃতিত্ব এবং অবদানের স্বীকৃতিস্বরূপ ভারত সরকার কর্তৃক পদ্মশ্রী পুরস্কারে ভূষিত হন।
চিকিৎসা বিজ্ঞান
thumb চিকিৎসা বিজ্ঞান বা চিকিৎসা শাস্ত্র হল রোগ উপশমের বিজ্ঞান কলা বা শৈলী। মানব শরীর এবং মানব স্বাস্থ্য ভালো রাখার উদ্দেশ্যে রোগ নিরাময় ও রোগ প্রতিষেধক বিষয়ে চিকিৎসা বিজ্ঞানে অধ্যায়ন করা হয় এবং প্রয়োজন অনুসারে বিভিন্ন পদ্ধতি ব্যবহার করা হয়।
সমসাময়িক চিকিৎসা বিজ্ঞানে স্বাস্থ্য বিজ্ঞান অধ্যয়ন, গৱেষণা, এবং সংশ্লিষ্ট প্রযুক্তিবিদ্যার ব্যবহার করে লব্ধ জ্ঞানের মাধ্যমে ঔষধ বা শল্য চিকিৎসার দ্বারা রোগ নিরাময় করার চেষ্টা করা হয়।ঔষধ বা শল্য চিকিৎসা ছাড়াও মনোচিকিৎসা (psychotherapy), কৃত্রিম অঙ্গ সংস্থাপন, আণবিক রশ্মির প্রয়োগ, বিভিন্ন বাহ্যিক উপায় (যেমন, স্প্লিণ্ট (Splint) এবং ট্রাকশন),জৈবিক সামগ্রি (রক্ত, অণু জীব ইত্যাদি), শক্তির অন্যান্য উৎস (বিদ্যুৎ, চুম্বক, অতি-শব্দ ইত্যাদি) ইত্যাদিরও প্রয়োগ করা হয়।
ব্যুৎপত্তি
চিকিৎসা বিজ্ঞানের ইংরেজি মেডিসিন (Medicine) । মেডিসিন শব্দটির উৎপত্তি হয়েছে ল্যাটিন ভাষার ars medicina শব্দ থেকে, যার অর্থ হচ্ছে "the medical art" ('চিকিৎসা কলা') ।
প্রাগৈতিহাসিক যুগ
চিকিৎসাবিজ্ঞানের ইতিহাস মানবেতিহাসের ন্যায় প্রাচীন। সুদূর অতীতে মানব প্রজাতির বিকাশের সাথে সাথেই চিকিৎসাবিদ্যাও বিকশিত হয়েছে। প্রাগৈতিহাসিক কাল থেকে ঔষধ হিসাবে উদ্ভিদ (herbalism), পশুর দেহের বিভিন্ন অংশ, এবং খনিজ পদার্থ ব্যবহার করা হতো। অনেক ক্ষেত্রে পুরোহিত, shamans, বা চিকিৎসকরা এই উপকরণগুলিকে ঐন্দ্রজালিক পদার্থ হিসাবে ব্যবহার করতেন। সুপরিচিত কিছু আধ্যাত্মিক ব্যবস্থাসমূহের কথা বলা যায় যেমন, প্রাণবৈচিত্র্য (আত্মার অনিবার্য বস্তু সম্পর্কে ধারণা), আধ্যাত্মিকতা (দেবতাদের কাছে আপীল বা পূর্বপুরুষের আত্মার সাথে আলাপ করা); Shamanism (রহস্যময় ক্ষমতার সঙ্গে ব্যক্তির পরিচিতি); এবং ভবিষ্যদ্বাণী (জাদুর মাধ্যমে সত্যকে প্রাপ্তি)। চিকিৎসা নৃতত্ত্বের ক্ষেত্রগুলি মূলত স্বাস্থ্য, স্বাস্থ্যসেবা এবং সংশ্লিষ্ট বিষয়গুলির দ্বারা আমাদের সংস্কৃতি ও সমাজের চারপাশ কী করে সংগঠিত বা প্রভাবিত হয় এমন উপায়গুলি পরীক্ষা নিরীক্ষা করে দেখে।
প্রাচীন যুগ
মহান গ্রিক চিকিৎসক হিপোক্রেটিস কে চিকিৎসাবিজ্ঞানের জনক বলা হয়ে থাকে। প্রাচীন গ্রেকো-লাতিন সংস্কৃতিরর আরেকজন বিখ্যাত চিকিৎসক হলেন গ্যালেন।
প্রাচীন চিকিৎসার প্রমাণগুলি পাওয়া গেছে মিশরীয় ঔষধ, বেবিলনিয়ান ঔষধ, আয়ুর্বেদিক ঔষধ (যা ভারতীয় উপমহাদেশে সুপ্রচলিত ছিল), ক্লাসিক্যাল চীনা ওষুধ ( যাকে আধুনিক ঐতিহ্যবাহী চীনা ওষুধের পূর্বসূরি বলে ধারণা করা হয়), প্রাচীন গ্রিক ঔষধ এবং রোমান ঔষধ থেকে।
মিশরের ইমহোতেপ (৩য় সহস্রাব্দের বিসি) ছিল প্রথম পরিচিত চিকিৎসক যা ইতিহাসে পাওয়া যায় । ২০০০ খ্রিস্টপূর্বাব্দ থেকে প্রাচীনতম মিশরীয় চিকিৎসা পাঠ্যক্রমটি কাহুন গাইনোকোলজিক্যাল প্যাপিরাস নামে পরিচিত যা মূলত গাইনোকোলজিক্যাল রোগের বর্ণনা দেয়ার ক্ষেত্র ব্যবহৃত হতো। ১৬০০ খ্রিস্টপূর্বাব্দে এডউইন স্মিথ প্যাপিরাস সার্জারির উপর প্রথম কাজ করেছিলেন, আর ১৫০০ খ্রিস্টপূর্বাব্দে Ebers Papyrus কাজ করেছিলেন যা চিকিৎসা সংক্রান্ত পাঠ্যপুস্তকের অনুরূপ ছিল।
চীনে চিকিৎসা বিষয়ক প্রত্নতাত্ত্বিক যে প্রমাণগুলি পাওয়া যায় তা ছিল ব্রোঞ্জ যুগের নিদর্শন । তখন সেখানে শং রাজবংশের শাসন চলিতেছিল । চীনে অস্ত্রোপচারের জন্য বনজঙ্গল থেকে সংগৃহীত বীজ ব্যবহৃত হতো । Huangdi Neijing ছিল চীনের চিকিৎসা শাস্রের জন্য মাইল ফলক যা ছিল দ্বিতীয় খ্রিস্টপূর্বাব্দের শুরু এবং তৃতীয় শতাব্দীতে লেখা একটি মেডিকেল পাঠ।
ভারতে, শল্যচিকিৎসক Sushruta প্লাস্টিকের অস্ত্রোপচারের প্রাচীনতম রূপসহ অসংখ্য অস্ত্রোপচারের বর্ণনা দিয়েছেন। অস্ত্রোপচারের সবচেয়ে পুরনো রেকর্ডগুলি পাওয়া যায় শ্রীলংকার মিহিনটলে অবস্থিত উৎসর্গীকৃত হাসপাতালে, যেখানে রোগীদের জন্য সুষম চিকিৎসা ব্যবস্থার প্রমাণ পাওয়া যায়।
গ্রীসে, গ্রীক চিকিৎসক হিপোক্রেটিস যাকে "পশ্চিমা চিকিৎসা শাস্রের জনক বলা হয়", তিনিই প্রথম ঔষধের যুক্তিসঙ্গত পদ্ধতির ভিত্তি স্থাপন করেন। হিপোক্রেটিসই চিকিৎসকদের জন্য হিপোক্রেটিক ওথ চালু করেছিলেন, যা এখনও প্রাসঙ্গিক এবং আজ অবধি ব্যবহৃত হয়ে আসতেছে । রোগকে তখনি প্রথম acute, chronic, endemic and epidemic হিসাবে চিহ্নিত করা হয়েছিল। তাছাড়া তাদেরকে "exacerbation, relapse, resolution, crisis, paroxysm, peak, and convalescence" হিসাবেও শ্রেণীবদ্ধ করা হয়েছিল । গ্রীক চিকিৎসক গ্যালেন প্রাচীন বিশ্বের শ্রেষ্ঠ সার্জন ছিলেন বলে ধারণা করা হয় । মস্তিষ্ক ও চক্ষু অস্ত্রোপচার সহ অনেক অদ্ভুত অপারেশন তিনি করেছিলেন। পশ্চিমা রোমান সাম্রাজ্যের পতনের পর এবং মধ্যযুগীয় যুগের সূচনা হওয়ার পরে পশ্চিম ইউরোপে ঔষধের গ্রীক ঐতিহ্য হ্রাস পেতে থাকে, যদিও এই পদ্ধতিটি পূর্ব রোমান (বাইজানটাইন) সাম্রাজ্যের মধ্যে অব্যাহত ছিল।
১ম সহস্রাব্দের দিকে প্রাচীন হিব্রু চিকিৎসা পদ্বতির অধিকাংশই তওরাত থেকে আসে । যেমন মুসা (আ) এর পাঁচটি বই, যা বিভিন্ন স্বাস্থ্য সংক্রান্ত আইন এবং রীতিনীতিগুলি ধারণ করে। আধুনিক ঔষধের উন্নয়নে হিব্রুদের অবদান বাইজেন্টাইন যুগে শুরু হয়েছিল ইহুদি চিকিৎসক আসফ এর মাধ্যমে।
মধ্যযুগ
মধ্যযুগে মুসলিম বিজ্ঞানীদের হাতে চিকিৎসাক্ষেত্রে প্রভূত উন্নতি সাধিত হয়। মুসলিম বিজ্ঞানীদের মধ্যে আবু আলী হোসাইন ইবনে সিনা সবচেয়ে বিখ্যাত। মধ্যযুগীয় জ্ঞান-বিজ্ঞানের ভিত রচনায় তার অবদান অনস্বীকার্য। তার মূল অবদান ছিল চিকিৎসা শাস্ত্রে। তিনি চিকিৎসা শাস্ত্রের বিশ্বকোষ আল-কানুন ফিত-তীব রচনা করেন যা ঊনবিংশ শতাব্দী পর্যন্তও প্রাচ্য ও পাশ্চাত্যের বিভিন্ন বিশ্ববিদ্যালয় ও মেডিকেল প্রতিষ্ঠানসমূহে পাঠ ছিল। আরবিতে ইবন সীনাকে আল-শায়খ আল-রাঈস তথা জ্ঞানীকুল শিরোমণি হিসেবে আখ্যায়িত করা হয়। পশ্চিমে তিনি অ্যাভিসিনা নামে পরিচিত। তাকে আধুনিক চিকিৎসাবিজ্ঞানের জনক হিসেবে সম্মান করা হয়ে থাকে।
৭৫০ খ্রিষ্টাব্দের পর মুসলিম বিশ্বের হাতে ছিল হিপোক্রেটস, Galen এবং Sushruta আরবি অনুবাদিত অনুলিপি । তাছাড়া ইসলামী চিকিৎসকগণ কিছু গুরুত্বপূর্ণ চিকিৎসা গবেষণার সাথেও জড়িত ছিল। উল্লেখযোগ্য ইসলামিক চিকিৎসা অগ্রগামীদের মধ্যে রয়েছে ফারসি আভিসিনা, ইমহোটেপ ও হিপোক্রেটসের সাথে তাকেও "মেডিসিনের জনক" বলা হয়। তিনি কানুন অফ মেডিসিন গ্রন্থটি রচনা করেছিলেন যা চিকিৎসা বিজ্ঞানের ইতিহাসে সবচেয়ে বিখ্যাত বইগুলির মধ্যে একটি বলে গণ্য করা হয়। এছাড়া আবুলকাসিস, আভেনজার, ইবনে আল নাফিস, এবং আভিরোস ও তাদের অন্তর্ভুক্ত ছিলেন। Rhazes গ্রিক theory of humorism নিয়ে প্রথম প্রশ্ন করেছিল, যা মধ্যযুগীয় পশ্চিমা ও মধ্যযুগীয় ইসলামী চিকিৎসা পদ্বতিতে খুবই প্রভাবশালী ছিল। শিয়া মুসলমানদের অষ্টম ইমাম আলি-আল-রাধা Al-Risalah al-Dhahabiah রচনা করেছিলেন যা আজ অবধি চিকিৎসা বিজ্ঞানের সবচেয়ে মূল্যবান ইসলামি সাহিত্য হিসেবে সম্মানিত। ফারসি বিমরস্তান হাসপাতালগুলি পাবলিক হাসপাতালগুলির মধ্যে প্রাথমিক উদাহরণ হিসাবে গণ্য করা হয়।
ইউরোপে, শার্লিমেন ঘোষণা করেছিলেন যে প্রতিটি ক্যাথিড্রাল এবং মঠের জন্য একটি হাসপাতালকে সংযুক্ত করা উচিত । ইতিহাসবিদ জ্যফ্রে ব্লেইন মধ্যযুগের স্বাস্থ্যসেবার ক্যাথলিক চার্চের কার্যক্রমগুলিকে একটি কল্যাণ রাষ্ট্রের প্রাথমিক সংস্করণের সাথে যুক্ত করেছিলেন । যেখানে বয়স্কদের জন্য হাসপাতাল, অনাথ শিশুদের জন্য এতিমখানা এবং সব বয়সের রোগীদের জন্য ঔষধ, কুষ্ঠরোগীদের জন্য থাকার জায়গা; এবং তীর্থযাত্রীদের জন্য হোস্টেল বা inns যেখানে তারা সস্তায় বিছানা এবং খাবার কিনতে পারবে। এটি দুর্ভিক্ষের সময় জনসাধারণের জন্য খাদ্য সরবরাহ এবং দরিদ্রদের মধ্যে খাদ্য বিতরণের ব্যবস্থা করে। এই কল্যাণ ব্যবস্থাটি মূলত গির্জা অর্থায়ন করতো । এই বড় আকারের টাকা তারা কর সংগ্রহের মাধ্যমে সম্পন্ন করতো যার মূল উৎস ছিল বৃহৎ কৃষিভূমি এবং এস্টেটগুলি। বেলডিসটাইনের আদেশটি তাদের মঠগুলিতে হাসপাতাল ও রোগীর স্থাপনা নির্মাণ করাতে ব্যাপক ভূমিকা রেখেছিল, ক্রমবর্ধমান চিকিৎসা সেবার জন্য এবং তাদের জেলাসমূহের প্রধান চিকিৎসা সেবা গ্রহণকারীর জন্য Abbey of Cluny সুপরিচিত ছিল। এছাড়াও গির্জা ক্যাথেড্রাল স্কুল এবং বিশ্ববিদ্যালয় প্রতিষ্ঠা করেছিল যেখানে চিকিৎসা বিদ্যা অধ্যয়ন করা যেতো । মধ্যযুগীয় ইউরোপের সালেনোতে গ্রিক ও আরব চিকিত্সকগণের চিকিৎসা শাস্র অধ্যয়নেরর জন্য সেরা মেডিকেল স্কুল প্রতিষ্ঠিত হয়েছিল যার নাম ছিল Schola Medica Salernitana.
তবে, চৌদ্দ এবং পঞ্চদশ শতকের কালো মৃত্যু মধ্যপ্রাচ্য ও ইউরোপ উভয়কেই ধ্বংস করে দিয়েছিল । তাছাড়া তর্কবিতর্ক করা হয়েছিল যে মধ্যপ্রাচ্যের তুলনায় পশ্চিম ইউরোপ সাধারণত আরও বেশি কার্যকর ছিল রোগ মুক্তির জন্য । প্রাক আধুনিক যুগে, চিকিৎসা বিদ্যা এবং শরীর বিদ্যা বিষয়ে গুরুত্বপূর্ণ প্রাথমিক পরিসংখ্যান ইউরোপে আবির্ভূত হয়েছিল, যার মধ্যে Gabriele Falloppio এবং William Harvey এর নাম অন্যতম।
চিকিৎসা সংক্রান্ত চিন্তাভাবনায় প্রধান পরিবর্তন ক্রমবর্ধমান প্রত্যাখ্যানটাই ছিল একটি আলোচ্য বিষয় যা মূলত চতুর্দশ ও পঞ্চদশ শতাব্দীতে বিশেষভাবে কালো মৃত্যুর সময় যাকে 'traditional authority' বলা যেতে পারে চিকিৎসা ও বিজ্ঞানের ক্ষেত্রে । Andreas Vesalius 'De humani corporis fabrica' নামে একটা বই লিখেছিলেন যা মানব অজ্ঞ গবেষণার একটি গুরুত্বপূর্ণ বই। ১৬৭৬ সালে এন্টোনি ভ্যান লিউভেনহোক একটি মাইক্রোস্কোপ দিয়ে ব্যাকটেরিয়া পর্যবেক্ষণ করার মাধ্যমে প্রথম বৈজ্ঞানিক ক্ষেত্রে মাইক্রোবায়োলজির যাত্রা শুরু করেছিলেন। মাইকেল সার্ভেটাস 'pulmonary circulation' সন্ধান পেয়েছিলেন স্বাধীনভাবে ইবনে আল নাফিসের কাছ থেকে,, কিন্তু এই আবিষ্কারটি জনগণের কাছে পৌঁছেনি কারণ এটি প্রথমবারের জন্য "Manuscript of Paris" এ লেখা হয়েছিল ১৫৪৬ সালের দিকে ।  পরবর্তীতে এটি ধর্মতত্ত্ব নামে প্রকাশিত হয়েছিল ১৫৫৩ সালে যা তার জীবনের সবচেয়ে কাজ ছিল এটি। পরবর্তীতে এটি রেনালডাস কলম্বাস এবং আন্দ্রে সিলেপিনোর মাধ্যমে বর্ণনা করা হয়েছিল । Herman Boerhaave কখনও কখনও তাকে "শারীরবৃত্তির জনক" হিসাবে উল্লেখ করেছিলেন  লিডেন এবং পাঠ্যপুস্তক 'ইনস্টিটিউশন মেডিয়াকে' (1708)  শিক্ষা প্রদান করার কারণে । পিয়ের ফৌচারকে "আধুনিক দন্তচিকিৎসার জনক" বলা হয়। সম্পাদনা মোঃ শাহাদাত হোসেন, বাংলা বিভাগ, ঢাবি
আধুনিক যুগ
চিকিৎসাবিজ্ঞানের ইতিহাসে সবচেয়ে উজ্জ্বল যুগ হচ্ছে ঊনবিংশ এবং বিংশ শতক। এই দুই শতকে বিজ্ঞানের অন্যান্য সব শাখার ন্যায় চিকিৎসাবিজ্ঞানেও বিপ্লবাত্মক সব আবিষ্কার হয়। বিশেষ করে বিংশ শতকের প্রথমার্ধে সংঘটিত দুই দুটি বিশ্বযুদ্ধ চিকিৎসাবিজ্ঞানের উন্নতিতে ব্যাপক ভূমিকা রাখে। যুদ্ধকালীন প্রয়োজনেই আবিষ্কার হয় বহু চিকিৎসাকৌশল।
১৭৬১ সালের দিকে পশু চিকিৎসা ব্যবস্থা শুরু হয়েছিল যা মানবদেহের চিকিৎসা ব্যবস্থা থেকে একটু পৃথক ছিল। ফ্রান্সের পশু চিকিৎসক ক্লড বুগ্রেল্যাট ফ্রান্সের লায়নে বিশ্বের প্রথম পশুচিকিৎসা স্কুল প্রতিষ্ঠা করেছিলেন। এই আগে মেডিকেলের ডাক্তারাই মানুষের এবং অন্যান্য প্রাণীর চিকিৎসা করতো।
আধুনিক বৈজ্ঞানিক বায়োমেডিকাল গবেষণা (যেখানে ফলগুলি পরীক্ষাযোগ্য এবং প্রজননযোগ্য হয়)শুরু হয়েছিল পশ্চিমা ঐতিহ্য ভেষজের উপর ভিত্তি করে। প্রথম দিকে গ্রীক "four humours" এর পরিবর্তে এবং পরে অন্যান্য ধরনের প্রাক-আধুনিক ধারণার পরিবর্তন শুরু হতে থাকে । আধুনিক যুগ আসলে শুরু হয়েছিল ১৮ শতকের শেষের দিকে এডওয়ার্ড জেনারের smallpox এর ভ্যাকসিন আবিষ্কার (এশিয়ায় প্রচলিত টিউশুর পদ্ধতির দ্বারা অনুপ্রাণিত), ১৮৮৮ সলে রবার্ট কোচের ব্যাকটেরিয়া দ্বারা রোগের সংক্রমণের আবিষ্কার তারপর ১৯০০ এর কাছাকাছি এন্টিবায়োটিকের আবিষ্কারের মধ্য দিয়ে ।
নিউজিল্যান্ড এবং অস্ট্রেলিয়া থেকে মরিস উইলকিন্স, হাওয়ার্ড ফ্লোরী এবং ফ্রাঙ্ক ম্যাকফার্লেন বার্নেট কে গুরুত্বপূর্ণ মনে করা হয় ।
মার্কিন যুক্তরাষ্ট্র থেকে উইলিয়াম উইলিয়ামস কিন, উইলিয়াম কলি, জেমস ডি.ওয়াটসন ইতালি (সালভাদর লুরিয়া) থেকে, সুইজারল্যান্ড থেকে আলেক্সান্ডার ইয়ারসিন, জাপান থেকে কিটাসাটো শিবাশাবুরো এবং ফ্রান্স থেকে জিন মার্টিন চারকোট, ক্লাউড বার্নার্ড, পল ব্রোকা এবং অন্যান্য উল্লেখযোগ্য ভূমিকা রেখেছিল। রাশিয়ান নিকোলাই করতোকভ উল্লেখযোগ্য কাজ করেছিলেন যেমন করেছিলেন স্যার উইলিয়াম ওসলার এবং হার্ভি কুশিং ।
বিজ্ঞান এবং প্রযুক্তির উন্নয়নের সাথে সাথে চিকিৎসা ব্যবস্থা ও ঔষধের উপর নির্ভরশীলতা বাড়তে থাকে । ইউরোপ জুড়ে অষ্টাদশ শতকের শেষের দিকে কেবল পশু ও উদ্ভিদজাত দ্রব্যই ঔষধ হিসেবে ব্যবহৃত হয় নি সাথে সাথে মানুষের দেহের অংশ এবং তরলও ব্যবহৃত হয়েছিল। ফারমাকোলজি বিকশিত হয়েছে হারবালিজম থেকে এবং কিছু কিছু ঔষধ (এট্রোপাইন, এফ্রেডিন, ওয়ারফারিন, অ্যাসপিরিন, ডাইগক্সিন, ভিনকা অ্যালকোলোড, ট্যাকোলোল, হাইস্কিন ইত্যাদি) এখনও উদ্ভিদ থেকে থেকে প্রস্তুত হয়। এডওয়ার্ড জেনার এবং লুই পাস্তুর টিকা আবিষ্কার করেছিলেন।
প্রথম অ্যান্টিবায়োটিকটি ছিল অ্যারফেনামাইন (সালভারসন) যা ১৯০৮ সালে পল এরিলিচ আবিষ্কার করেন। তারপর তিনা আবিষ্কার করেন ব্যাক্টেরিয়া যে বিষাক্ত রঞ্জন গ্রহণ করে মানুষের কোষে তা করেনা। প্রথম এবং প্রধান এন্টিবায়োটিকস হলো সালফা ওষুধ যা জার্মান রসায়নবিদ azo dyes থেকে সংগ্রহ করেছিলেন ।
ফার্মাকোলজি ক্রমবর্ধমানভাবে অত্যাধুনিক হয়ে উঠেছে; আধুনিক জৈবপ্রযুক্তি নির্দিষ্ট শারীরবৃত্তীয় প্রক্রিয়ায় মাদকদ্রব্যকে বিকশিত করতে সহায়তা করে, আবার কখনও কখনও পার্শ্ব প্রতিক্রিয়া কমাতে শরীরের সাথে সামঞ্জস্যের ব্যবস্থা করা হয়। জিনোমিক্স এবং জেনেটিক্স সম্পর্কে মানুষের জ্ঞান ঔষধের উপর কিছু প্রভাব ফেলেছে, কারণ বেশিরভাগ মনোজেনিক জেনেটিক ডিসঅর্ডারগুলির জিনগুলি এখন চিহ্নিত করা হয়েছে যা causative genes হিসাবে কার্যকারী। তাছাড়া আণবিক জীববিদ্যা এবং জেনেটিক্সের কৌশলগুলির বিকাশ ও চিকিৎসা প্রযুক্তি অনুশীলনের এবং সিদ্ধান্ত গ্রহণকে অনেক প্রভাবিত করছে।
শাখা
চিকিৎসাবিদ্যা অনেকগুলো শাখায় বিভক্ত। এগুলোকে তিনভাগে ভাগ করা যায়। প্রাথমিক বা বেসিক, প্যারাক্লিনিক্যাল এবং ক্লিনিক্যাল। বেসিক শাখাগুলোর মধ্যে রয়েছে এনাটমী বা অঙ্গংস্থানতত্ত্ব,  ফিজিওলজি বা শারীরতত্ত্ব, বায়োকেমিস্ট্রি বা প্রাণরসায়ন ইত্যাদি। প্যারাক্লিনিক্যাল শাখার মধ্যে অণুজীববিদ্যা,  রোগতত্ত্ব বা প্যাথোলজি,  ভেষজতত্ত্ব বা ফার্মাকোলজি অন্যতম। ক্লিনিক্যাল হলো প্রায়োগিক চিকিৎসাবিদ্যা। এর প্রধান দুটি শাখা হলো, মেডিসিন এবং শল্যচিকিৎসা বা সার্জারি। আরও আছে ধাতৃ ও স্ত্রীরোগবিদ্যা,  শিশুরোগবিদ্যা বা পেডিয়াট্রিক্স, মনোরোগবিদ্যা   বা সাইকিয়াট্রি, ইমেজিং ও রেডিওলোজি ইত্যাদি। এগুলোর সবগুলোরই আবার বহু বিশেষায়িত্ব শাখা রয়েছে।
শ্যাওড়া
শ্যাওড়া (বৈজ্ঞানিক নাম:Streblus asper), (Sand Paper Tree, or Siamese rough bush or Toothbrush tree) ছোট আকারের চিরসবুজ গাছ। ঘন ডালপালার এই গাছের উচ্চতা ৪-১০ মিটার। কাণ্ডের বাকল অমসৃণ। পাতা ডিম্বাকৃতি, খসখসে ও গাঢ় সবুজ। পাতাগুলি ২.৫ থেকে ৮ সে.মি. লম্বা ও ২ থেকে ৩.৫ সেন্টিমিটার চওড়া এবং কিছুটা উপবৃত্তাকার। এর কিনারা এলোমেলো খাঁজকাটা হয়ে থাকে। এই গাছের ফুল ডায়োসেসাস বিক্ষিপ্ত বা গুচ্ছভাবে হয়। ফলগুলি হলুদ ও বেরি ধরনের। বাংলাদেশ, মালয়েশিয়া, ভিয়েতনাম, শ্রীলঙ্কা, শ্যামদেশ এবং ভারতে এই গাছ দেখা যায়।
বাংলাদেশ সাংস্কৃতিক মুক্তিজোট
বাংলাদেশ সাংস্কৃতিক মুক্তিজোট বাংলাদেশের একটি রাজনৈতিক দল। আব্দুর রাজ্জাক মুল্লাহ্ রাজু শিকদার হলেন সংগঠন প্রধান ও আবু লায়েস মুন্না হলেন পরিচালনা বোর্ড প্রধান। দলটির নির্বাচনী প্রতীক হচ্ছে ছড়ি।
শ্যাওড়া
কাগজ প্রস্তুতি
এই উদ্ভিদ বিবিধ ব্যবহারের জন্য সুপরিচিত। এর মধ্যে কাগজ তৈরি সর্বাগ্রে উল্লেখ্য। শ্যামদেশে সাতশো বছরেরও বেশি এই গাছ অত্যন্ত টেকসই ও ঐতিহ্যবাহী খোই কাগজ তৈরির কাজে ব্যবহৃত হয়ে আসছে। এছাড়া ভিয়েতনামে ঐতিহ্যবাহী কাঠের কাজে এই গাছের খসখসে পাতা কাঠ ঘষে মসৃণ করার  কাজে শিরীষ কাগজের পরিবর্তে ব্যবহার করা হয়। thumb|200px|শ্যাওড়া গাছের পাতা|left
ঔষধ প্রস্তুতি
আয়ুর্বেদিক ঔষধ তৈরির কাজেও এই গাছের ব্যাপক ব্যবহার আছে। বিশেষ করে দাঁতের ব্যথা, ডায়রিয়া, কুষ্ঠরোগ, ক্যান্সার প্রভৃতি রোগের ঔষধ তৈরিতে এই গাছ ব্যবহৃত হয়ে থাকে। এই গাছের সরু ও কচি ডাল দাঁতন হিসেবেও ব্যবহৃত হয়ে থাকে। আধুনিক যুগেও মুখগহ্বরের স্বাস্থ্যরক্ষাজনিত বিভিন্ন ওষুধ তৈরির ক্ষেত্রে এই গাছ ব্যাপকভাবে ব্যবহৃত হয়। শ্যামদেশে খুবই জনপ্রিয় কালচে-খয়েরি আয়ুর্বেদিক টুথপেস্ট তৈরিতেও এই গাছের বহুল ব্যবহার উল্লেখযোগ্য।
আধুনিক গবেষণায় বেশ কিছু মাইক্রোওর্গানিজমের উপর এই গাছ থেকে প্রাপ্ত কিছু অ্যান্টি-ব্যাকটিরিয়াল উপাদানের কার্যকারিতা সম্পর্কে জানতে পারা গেছে। বিশেষত এই গাছের পাতা থেকে পাওয়া কিছু উপাদান যে স্ট্রেপটোকক্কাস জাতীয় ব্যাকটিরিয়া প্রতিরোধে যথেষ্ট কার্যকরী তার প্রমাণ পাওয়া গেছে। ফলে মুখ ও নাকের বিভিন্ন ইনফেকশন এবং গলাজ্বালা দূর করার ঔষধ প্রস্তুতিতেও বর্তমানে এই গাছ ব্যবহার করার যথেষ্ট সম্ভাবনা দেখা দিয়েছে। গবেষণায় আরও দেখা গেছে, এই গাছের মূল কার্ডিয়াক গ্লাইকোসাইডসের অত্যন্ত মূল্যবান উৎস। ফলে বিভিন্ন ধরনের হৃদরোগের ওষুধ তৈরির ক্ষেত্রেও তা কাজে লাগার যথেষ্ট সম্ভাবনা আছে। ক্যানসার প্রতিরোধের ক্ষেত্রেও এই গাছের কাণ্ডের বাকলে জমা হওয়া মিথানল ও ডাইক্লোরোমিথেন থেকে দু' ধরনের সাইটোটক্সিক কার্ডিয়াক গ্লাইকোসাইড - স্ট্রেবলোসাইড ও মানসোনিনকে পৃথক করা সম্ভব হয়েছে, যাদের ক্যানসার প্রতিরোধী কার্যকারিতা উল্লেখযোগ্য।
বাংলাদেশ সাংস্কৃতিক মুক্তিজোট
ইতিহাস
২০০০ সালের ২৪ নভেম্বর বাংলাদেশ সাংস্কৃতিক মুক্তিজোট (মুক্তিজোট) আনুষ্ঠানিকভাবে যাত্রা শুরু করে। ৮ অক্টোবর ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।
বাংলাদেশ তরিকত ফেডারেশন
বাংলাদেশ তরীকত ফেডারেশন বাংলাদেশের একটি ধর্মীয় রাজনৈতিক দল।
ইতিহাস
বাংলাদেশ তরীকত ফেডারেশন ২০০৫ সালে সৈয়দ নাজিবুল বাশার মাইজভান্ডারি প্রতিষ্ঠা করেছিলেন। বাংলাদেশ জামায়াত-ই-ইসলামীর সাথে জোট থাকায় তারা বাংলাদেশ জাতীয়তাবাদী দল ছেড়ে দিয়েছিল। তাদের অভিযোগ ছিল জামায়াতে ইসলামী সন্ত্রাসবাদ সমর্থন করে। বাংলাদেশ তরীকত ফেডারেশন ২০১৪ সালের বাংলাদেশ সাধারণ নির্বাচনে প্রতিদ্বন্দ্বিতা করে এবং দুটি সংসদীয় আসনও লাভ করে।
তরীকত ফেডারেশনের মহাসচিব এম এ আওয়াল ২০১৭ সালে ইসলামী দলগুলোর একটি জোট গঠনের চেষ্টা করেছিলেন। পরিকল্পিতী জোটে বাংলাদেশ খেলাফত আন্দোলন, ফরায়েজি আন্দোলন, ইমাম-উলামা পরিষদ, এবং ইসলামী ওআইসি জোটের অন্তর্ভুক্ত হবে। এই আন্দোলনের বিরোধিতা করেন দলের সভাপতি সৈয়দ নাজিবুল বাশার মাইজভান্ডারি। ১৭ এপ্রিল ২০১৮ খ্রিষ্টাব্দে সৈয়দ নাজিবুল বাশার মাইজভান্ডারি মহাসচিবের পদ থেকে এম এ আওয়ালকে অপসারণ করেন। এম এ আওয়ালের স্থলে তিনি দলের প্রেসিডিয়াম সদস্য সৈয়দ রেজাউল হক চাঁদপুরীকে মনোনীত করেন। মহাজোটের অধীনে পরবর্তী সাধারণ নির্বাচনে প্রতিদ্বন্দ্বিতা করতে ৩০ টি আসন চায় দলটি।
জাতীয় সংসদে আসন
সৈয়দ নাজিবুল বাশার মাইজভান্ডারি চট্টগ্রাম-২ আসনের সংসদ সদস্য। ২০১৪ সালে তিনি বাংলাদেশ তরিকত ফেডারেশনের প্রার্থী হিসেবে নির্বাচিত হন। বাংলাদেশ তরিকত ফেডারেশনের প্রার্থী হিসাবে ২০১৪ সালে লক্ষ্মীপুর-১ আসন থেকে সংসদ সদস্য নির্বাচিত হন এম এ আউয়াল।
আন্দোলন
তরিকত ফেডারেশন বিভিন্ন ইস্যুতে বেশ কয়েকবার আন্দোলন করে এবং সফলতাও অর্জন করে। অতি সম্প্রতি দলের মহাসচিব সৈয়দ রেজাউল হক চাঁদপুরীর চাঁদপুরী শাহ দরবার শরীফের দোগাইয়া আশরাফিয়া ইসলামিয়া আলিম মাদরাসার মাঠে নির্মিত গুচ্ছগ্রাম প্রকল্প বাতিলের দাবীতে   বখশীয়া দরবার শরফের পীর মাওলানা কুতুব উদ্দীন বখশীর নেতৃত্বে কুমিল্লা জেলা তরিকত ফেডারেশন পদুয়ার বাজার সংলগ্ন ঢাকা-চট্টগ্রাম মহাসড়ক প্রায় দুই ঘন্টা অবরোধ করে রাখে। এতে প্রায় পঞ্চাশ কিলোমিটার লম্বা যানজটের সৃষ্টি হয়। পরে কুমিল্লা জেলা প্রশাসক কামরুল হাসানের মাধ্যমে প্রধানমন্ত্রী বরাবর স্বারকলিপি প্রদান করে এবং জেলা প্রশাসকের আশ্বাসে তারা আন্দোলন স্থগিত করে।
সমালোচনা
গুলশানে জঙ্গী হামলার পর সংগঠনটির প্রধান সৈয়দ নজিবুল বশর মাইজভান্ডারী দাবি করেছিলেন কওমি মাদ্রাসার হাত ধরেই জঙ্গীবাদের গোড়াপত্তন হয়েছে।
আরো দেখুন
বাংলাদেশের ইসলামী দলসমূহ
১৬৫৯
১৬৫৯ গ্রেগরীয় বর্ষপঞ্জির একটি সাধারণ বছর।
সেরা অভিনেত্রীর জন্য এভিএন পুরস্কার
সেরা অভিনেত্রীর জন্য এভিএন পুরস্কার এমন একটি পুরস্কার যা ১৯৮৪ সালে এই পুরস্কার অনুষ্ঠানের সূচনালগ্ন থেকেই যৌন শিল্প সংস্থা এভিএন কর্তৃক দেওয়া হয়। জানুয়ারী ২০১৮ সালে, এই শিরোনামধারী হলেন সারা লাভ।
পাণ্ডুলিপি
থাম্ব|অসমাপ্ত আত্মজীবনীর পাণ্ডুলিপি নাটকের লিখিত রূপকে পাণ্ডুলিপি বলে । একটি নাটকের পাণ্ডুলিপিতে সাধারণত অঙ্ক ও দৃশ্য বিভাজন থাকে। কাহিনীকে ভিত্তি ধরে বিভাজনকে বলা হয় অঙ্ক। আর নাটকীয় ঘটনা ঘটার স্থানকে ধরে যে বিভাজন করা হয় তাকে বলা হয় দৃশ্য। অধুনা নাটকের পাণ্ডুলিপিতে অনেক নাট্যকার অঙ্ক বিভাজন করেন না, কেবল দৃশ্য বিভাজন করেন।
একটি নাটকের পাণ্ডুলিপিতে প্রধানত যা যা থাকে: এছাড়াও নাটকের কিছু টেকনিক্যাল দিক যেমন আলো, সেট, মিউজিক, কস্টিউম ও মেক আপ সম্পর্কে নির্দেশনা থাকতে পারে পাণ্ডুলিপিতে।
সাদা শিমুল
সাদা শিমুল বা শ্বেত শিমুল (দ্বিপদ নাম:Ceiba pentandra) (Java cotton, Java kapok, silk-cotton, Samauma, or ceiba) বড় বৃক্ষ। এই উদ্ভিদের গায়ের রং সবুজ, ফুল সাদা ও ছোট। এঁদের ফুল ২.৫ সেমি চওড়া। এদের ফল ৭-১২ সেমি লম্বা। বীজ সাদা তুলায় জড়ানো। বড় গাছের ঠেকনামূল হয়। লাল শিমুলের সাথে এদের পার্থক্য অনেক। বাংলাদেশে খুব কম দেখা যায়। মূলত দক্ষিণ ও মধ্য আমেরিকার গাছ। আফ্রিকা ও এশিয়ায় দেখা যায়।
১৬৬০
১৬৬০ গ্রেগরীয় বর্ষপঞ্জির একটি অধিবর্ষ।
আউটলুক (পত্রিকা)
আউটলুক (ইংরেজি: Outlook) ভারতের চারটি প্রধান ইংরেজি সংবাদপত্রিকা বা নিউজম্যাগাজিনের অন্যতম। ১৯৯৫ সালে আউটলুক গোষ্ঠী এই পত্রিকাটি চালু করেছিলেন। এই পত্রিকার প্রতিষ্ঠাতা-প্রধান সম্পাদক ছিলেন বিনোদ মেহতা। ২০০৮ সালে মেহতা কৃষ্ণ প্রসাদকে এই পত্রিকার সম্পাদক নিযুক্ত করেন। অতীতে বিশিষ্ট সাংবাদিক সন্দীপন দেব ও তরুণ তেজপাল এই পত্রিকার সম্পাদনা করেছিলেন। আউটলুক পত্রিকার প্রধান প্রতিদ্বন্দ্বীরা হল ইন্ডিয়া টুডে, দ্য উইক ও তেহলকা।
রামচন্দ্র গুহ, ভাইচাঁদ পটেল, রাকেশ কলশিয়ান, ইউরি অ্যাভনারি, জর্জ মনবিয়ট, ড্যানিয়েল ল্যাক, অশোক কে মেহতা, বি রামন, অনিল ধরকর, সৈয়দ নাকভি, প্রভু ঘাটে, অ্যান্ড্রু হোয়াইটহেড প্রমুখ বিশিষ্ট সাংবাদিক এই পত্রিকার সঙ্গে যুক্ত। কার্গিল যুদ্ধ ও ক্রিকেট ম্যাচ-ফিক্সিং বিতর্ক নিয়ে এই পত্রিকা নিজস্ব তদন্তমূলক রিপোর্ট প্রকাশ করেছিল।
আউটলুক গোষ্ঠীর অন্যান্য গুরুত্বপূর্ণ পত্রিকাগুলি হল আউটলুক ট্রাভেলার, আউটলুক মানি ও হিন্দি আউটলুক সাপ্তাহিক। হ্যাথওয়ে ইনভেস্টমেন্ট প্রাইভেট লিমিটেড প্রতিষ্ঠিত আউটলুক গোষ্ঠীর বর্তমান মালিক রাজন রাহেজা গোষ্ঠী।
মাকারিও (চলচ্চিত্র)
মাকারিও ১৯৬০ সালে মুক্তিপ্রাপ্ত মেক্সিকান অতিপ্রাকৃত নাট্য চলচ্চিত্র, এটি পরিচালনা করেছেন রবার্তো গ্যাভালডন এবং অভিনয়ে ছিলেন ইগনাসিও লোপেজ তারসো এবং পিনা পেলিসার। এটি বি. ট্র্যাভেনের একই নামের উপন্যাস অবলম্বনে নির্মিত হয়েছে, এটি নিউ স্পেনের (বর্তমানে মেক্সিকো) ভাইসেরয়ালটিতে প্রচলিত একটি পুরানো সীমান্ত কিংবদন্তীর ভিত্তিতে তৈরি।
এটি প্রথম মেক্সিকান চলচ্চিত্র হিসাবে শ্রেষ্ঠ বিদেশী ভাষার চলচ্চিত্র বিভাগে একাডেমি পুরস্কারের জন্য মনোনয়ন পায়। এটি ১৯৬০-এর কান চলচ্চিত্র উৎসবেও স্থান পেয়েছিল।
কাহিনী সংক্ষেপ
ইভ এর মৃত্যু দিবসের প্রাক্কালে ঔপনিবেশিক মেক্সিকোর মাকারিও নামের এক দরিদ্র আদিবাসী কাঠুরের জীবনকে কেন্দ্র করে ছবির কাহিনী গড়ে উঠেছে, সে এতই গরীব ও ক্ষুধার্ত ছিল যে জীবনের প্রতি তিক্তবিরক্ত হয়ে পড়েছিল। তার অর্থনৈতিক অবস্থা তাকে এবং তার পরিবারকে অনাহারের কিনারে নিয়ে গেছে। টার্কির ঝলসান মাংসের মিছিল দেখার পর তার স্বপ্ন একটি পুরো টার্কির ঝলসান মাংস খাওয়া। সে স্ত্রী এবং সন্তানদের সামনে ঘোষণা করে যে তাঁর স্বপ্ন বাস্তবায়ন না হওয়া পর্যন্ত সে খাবে না। তার উদ্বিগ্ন স্ত্রী একটি টার্কি চুরি করে এবং মাকারিওর পাহাড়ে কাজ করারযাওয়ার আগে তা উপহার দেয়।
মৃত্যু ইঙ্গিত দেয় যে মাকারিও সেই দিনের পরে তার সাথে দেখা করবে। মাকারিও বাড়ি ফিরে এসে দেখে তার ছেলে কূপের ধারে পড়ে ঠাণ্ডা হয়ে আছে। মাকারিও তার ছেলের উপরে পানিটি দেওয়ার চেষ্টা করে এবং অবশেষে এটি একটি অলৌকিক নিরাময়কারী হিসাবে পরিচিতি লাভ করে, এমন হৈচৈ সৃষ্টি হয় যে গির্জা নিজেই তাকে ধর্মবিরোধী বলে অভিযুক্ত করে, এমনকি ভাইসরয় তার ছেলের নিরাময়ের জন্য তাকে তলব করে। সে ছেলেকে বাঁচাতে পারলে তাকে স্বাধীনতার প্রতিশ্রুতি দেয়, অন্যথায় তাকে পুড়িয়ে ফেলার হুমকি দেয়।
মাকারিওর দুর্ভাগ্য, মৃত্যুকে "বাচ্চাকে নিয়ে যেতে হয়েছিল," তাই হতাশ হয়ে মাকারিও কেবল মৃত্যুর গুহায় প্রবেশের প্রার্থনা করে এবং পালানোর চেষ্টা করে (কাকাহুয়ামিল্পা গুহায় চিত্রায়িত) এবং তার "উপহার"কে পণ্যদ্রব্য হিসাবে পরিণত করার জন্য তিরস্কৃত হয়। মৃত্যু তাকে মোমবাতিগুলি দেখায় যা দিয়ে গুহাটি ভরে আছে, হাজার হাজার মোমবাতির প্রতিটিই এক একজন ব্যক্তির জীবনের প্রতিনিধিত্ব করে। মোম তৈরি এবং মোমবাতির দৈর্ঘ্য প্রদত্ত ব্যক্তির জীবনকালের গুণিতক। মৃত্যু তখন মাকারিওর চোখের সামনে ভাইসরয়ের ছেলের মোমবাতি ছাঁটিয়া ফেলে। মাকারিও যখন দেখে তার মোমবাতিটি কতটা ছোট, সে এটিকে বাঁচাতে মৃত্যুর কাছে প্রার্থনা করে কিন্তু মৃত্যু তা অস্বীকার করে। হতাশায় মাকারিও তার মোমবাতিটি ছিনিয়ে এনে গুহা থেকে বের হয়ে যায়, পেছনে মৃত্যুর চিৎকার তাকে থামাতে পারে না।
শেষ দৃশ্যে দেখা যায় গোধূলি শুরু হয়েছে যেদিন মাকারিও মৃত্যুর সাথে টার্কি ভাগ করে নিয়েছিল। সে বাড়িতে আসেনি এবং তাঁর স্ত্রী এবং কিছু গ্রামবাসী মাকারিওকে বনের বাইরে স্থিরভাবে মৃত অবস্থায় খুঁজে পায়, পাশে টার্কির দুটি বিভক্ত অংশ রয়েছে: যার মধ্যে এক অংশ খাওয়া হয়েছে এবং অন্যটি অক্ষত রয়েছে, যেন সে একটি পুরো টার্কি খাওয়ার স্বপ্ন পূরণ না করে মারা যায়।
ডেবিট কার্ড
একটি ডেবিট কার্ড যা ব্যাংক কার্ড, প্লাস্টিক কার্ড বা নোট কার্ড হিসাবে পরিচিত হলো এক ধরনের প্লাস্টিক পেমেন্ট কার্ড।  এই কার্ড ব্যবহার করা হয় টাকার পরিবর্তে কেনাকাটার করার ক্ষেত্রে। এই কার্ড ক্রেডিট কার্ডের অনুরূপ।  এই কার্ড দিয়ে কার্ডের মালিক তার ব্যাংক একাউন্ট এ থাকা  অর্থ সরাসরি ব্যবহার  করতে পারে।
পশ্চিমা ইউরোপের মতো বিশ্বের প্রায় অনেক দেশে, ডেবিট কার্ডের ব্যবহার এতটাই ব্যাপক আকার ধারণ করেছে যে, চেক ব্যবহারের থেকে ডেবিট কার্ড ব্যবহারকারী লোকজনের অনেক এগিয়ে । ক্রেডিট কার্ড এবং চার্জ কার্ডের বিপরীতে ডেবিট কার্ডের বিকাশ সাধারণত একটি দেশে নির্দিষ্ট হয়ে থাকে।  ২০০০ এর দশকের মাঝামাঝি থেকে বেশ কয়েকটি উদ্যোগ এক দেশে জারি করা ডেবিট কার্ডকে অন্য দেশে ব্যবহার করার অনুমতি দিয়েছে এবং তাদের ইন্টারনেট এবং ফোন কেনার জন্য ব্যবহারের অনুমতি দিয়েছে।
ডেবিট কার্ডের ধরণ
ডেবিট কার্ডের লেনদেন প্রক্রিয়া করার জন্য বর্তমানে তিনটি উপায় রয়েছে: EFTPOS ( অনলাইন ডেবিট বা পিন ডেবিট হিসাবে পরিচিত), অফলাইন ডেবিট ( স্বাক্ষর ডেবিট হিসাবেও পরিচিত) এবং বৈদ্যুতিন পার্স কার্ড সিস্টেম ।
অনলাইন ডেবিট পদ্ধতি (এটিএম)
অনলাইন ডেবিট কার্ড ব্যবহারের একটি সমস্যা হলো এটি ব্যবহারের জন্য বিক্রয়কেন্দ্রে একটি ইলেকট্রনিক অথোরাইজেশন ডিভাইস এর প্রয়োজন এবং অনেক সময়ে পিন নাম্বার প্রদানের জন্য আলদা একটি পিনপ্যাড।যদিও বেশিরভাগ দেশে এটি একটি সাধারণ ব্যবস্থায় পরিণত হচ্ছে যেখানে একজায়গায় সকল কার্ড ট্রান্সজেকশন সম্ভব।
অনলাইন ডেবিট কার্ডকে মূলত অফলাইন ডেবিট কার্ড এর অগ্রগামী হিসেবে ধরা হয়।কারণ অফলাইন ডেবিট কার্ড হতে অনলাইন ডেবিট কার্ড বেশি নিরাপত্তাবেষ্টিত লেনদেন ব্যবস্থা, লেনদেনের এর সর্বশেষ অবস্থা ইত্যাদি সুবিধা প্রদান করে।
অফলাইন ডেবিট পদ্ধতি (বিক্রয় বিন্দু)
কিছু দেশে বা কিছু ব্যাংকে এবং মার্চেন্ট পরিষেবা সংস্থাগুলির সাথে, "ক্রেডিট" বা অফলাইন ডেবিট লেনদেন করা গ্রাহকের পক্ষে বিনামূল্যে লেনদেনের মূল মূল্য ছাড়িয়ে যায়, যখন কোনও ডেবিট বা অনলাইন ডেবিট লেনদেনের জন্য চার্জ নেওয়া হয়। যদিও এটি প্রায়শই খুচরা বিক্রেতা দ্বারা শোষিত হয়।
অফলাইন ডেবিট কার্ডে প্রধান ক্রেডিট কার্ড গুলোর (উদাঃ ভিসা অথবা মাস্টারকার্ড) অথবা প্রধান ডেবিট কার্ডের(উদাঃযুক্তরাষ্ট্র বাদে যুক্তরাজ্যে এবং অন্যান্য দেশে মাইস্ট্রো )লোগো থাকে। বিক্রয় কেন্দ্রে এটিকে ক্রেডিট কার্ড হিসেবে ব্যবহার করা হয়। এই ধরনের ডেবিট কার্ডে একটি দৈনিক সীমা অথবা সর্বোচ্চ সীমা থাকতে পারে গ্রাহকের বর্তমান ব্যালেন্স অনুযায়ী।
আর্থিক প্রবেশাধিকার
ডেবিট কার্ড এবং সুরক্ষিত ক্রেডিট কার্ড গুলি এমন কলেজ ছাত্রদের মধ্যে জনপ্রিয় যারা এখনও কোন ক্রেডিট ইতিহাস প্রতিষ্ঠা করেনি। অনুমোদিত ডেবিট কার্ডধারী  প্রবাসী কর্মীরা  বাড়িতে তাদের পরিবারে অর্থ পাঠাতে ডেবিট কার্ডগুলি ব্যবহার করতে পারেন।
ভারত
ন্যাশনাল পেমেন্ট কর্পোরেশন অফ ইন্ডিয়া (NPCI) RuPay নামে একটি নতুন কার্ড চালু করেছে।
নেহা আহুজা
নেহা আহুজা (জন্ম ২৭শে সেপ্টেম্বর, ১৯৮১) হলে একজন ভারতীয় আলপাইন স্কিয়ার যিনি ইতালির তুরিনে অনুষ্ঠিত 2006 সালের শীতকালীন অলিম্পিকে ভারতের প্রতিনিধিত্ব করেছিলেন। উদ্বোধনী ও সমাপনী অনুষ্ঠানেও পতাকাবাহী ছিলেন আহুজা। তিনি ভারতের হয়ে স্কিইংয়ে বেশ কয়েকটি মাইলফলক অর্জন করেছেন। তিনিই প্রথম ভারতীয় মহিলা যিনি শীতকালীন অলিম্পিকের জন্য যোগ্যতা অর্জন করেছেন। এছাড়াও তিনি প্রথম মহিলা যিনি অলিম্পিকে স্ল্যালম এবং জায়ান্ট স্ল্যালম উভয় ইভেন্টের জন্য যোগ্যতা অর্জন করেছেন। ২০০৬ সালের তুরিনে শীতকালীন অলিম্পিকে প্রতিদ্বন্দ্বিতাকারী চার ভারতীয়দের মধ্যে আহুজা একজন ছিলেন। তিনি স্ল্যালম (এসএল) ইভেন্টে ৫১তম এবং জায়ান্ট স্ল্যালম (জিএস) ইভেন্টে ৪২তম স্থান অধিকার করেছেন৷ তাঁর বড় বোন শেফালি আহুজা চীনের হারবিনে অনুষ্ঠিত ৩য় শীতকালীন এশিয়ান গেমসে ভারতের প্রতিনিধিত্ব করেছিলেন এবং তাঁর ছোট বোন স্বাতী আহুজা এমটিভি রোডিজের চতুর্থ মরশুমে অংশগ্রহণ করেছিলেন।
প্রাথমিক জীবন
আহুজার জন্ম নতুন দিল্লিতে। তাঁর মা হলেন অনিতা আহুজা (জন্ম নাম ওয়াধওয়া) এবং বাবার নাম কমাণ্ডার এসপি আহুজা, তিনি ভারতীয় সীমান্তরক্ষী বাহিনীর (বিএসএফ) একজন আধিকারিক। আহুজার বাবা গুলমার্গের শীতকালীন ক্রীড়ার পরিচালকও ছিলেন এবং ইন্ডিয়ান ইনস্টিটিউট অফ স্কিইং অ্যান্ড মাউন্টেনিয়ারিং-এর অধ্যক্ষ ছিলেন। চার বছর বয়সে, আহুজা এবং তাঁর পরিবার তাঁর বাবার কর্মস্থলের কারণে কাশ্মীরে চলে আসে এবং সেই সময়েই তিনি প্রথম স্কি করতে শিখেছিলেন।
১৯৯৪ সালে, অস্ট্রিয়ার কাপরুনের থায়ার রেসিং ক্লাবে তিনি ওটো স্যান্টনার এবং পিটার স্যান্টনারের অধীনে একটি দুই সপ্তাহের প্রশিক্ষণ শিবিরে অংশগ্রহণ করেছিলেন। এই শিবিরের স্কিকে খেলা হিসাবে নিতে তিনি উৎসাহিত হয়েছিলেন। এর পরেই, তিনি জাপানে অনুষ্ঠিত ১৯৯৬ সালের জুনিয়র এশিয়ান শীতকালীন গেমসে অংশগ্রহণের জন্য কাজুও সাতোর অধীনে প্রশিক্ষণ শুরু করেন। ১৬ বছর বয়সে, আহুজা কলোরাডোর ভ্যালে চলে যান এবং উটার সল্ট লেক সিটিতে ২০০২ সালে অনুষ্ঠিতব্য শীতকালীন অলিম্পিকের জন্য ভ্যাল মাউন্টেন স্কুলে প্রশিক্ষণ নেন। সেই বছর প্রশিক্ষণের সময় হাঁটুতে আঘাত পাওয়ার পর, তিনি ছয় মাস শারীরিক অনুশীলন থেকে দূরে ছিলেন। ফলস্বরূপ, তিনি সল্টলেক সিটিতে শীতকালীন অলিম্পিকে অংশগ্রহণ করতে পারেননি। তবে, এক বছর পরে, তিনি শীতকালীন এশিয়ান গেমসে (২০০৩) অংশ নেন।
এরপর তিনি ২০০৬ সালের শীতকালীন অলিম্পিকের জন্য অস্ট্রিয়ার বার্টস রেস একাডেমিতে ডায়েটমার থনির অধীনে প্রশিক্ষণ নেন।
১৯৯৯ সালে, তিনি এয়ার ফোর্স বাল ভারতী থেকে স্নাতক হন এবং ২০০৩ সালে, তিনি কলোরাডো বোল্ডার বিশ্ববিদ্যালয় থেকে আবার স্নাতক হন। এর সাথে, তিনি একজন প্রতিযোগী সাঁতারু ছিলেন এবং দিল্লিতে রাজ্য স্তরে সাঁতার কেটেছিলেন। তিনি জাতীয় পর্যায়ের ডুবুরিও ছিলেন।
ব্যক্তিগত জীবন
আহুজার দুই ছেলে আছে। তিনি বর্তমানে একটি বড় ব্যবসায়িক প্রতিষ্ঠানে কৌশল পরামর্শক হিসেবে কাজ করেন। তিনি এখন বিনোদনমূলকভাবে টেনিস খেলেন এবং স্কি করেন। থাম্ব| ২০১৯ সালে নেওয়া নেহা আহুজার ছবি।
আলপাইন স্কিইং ফলাফল
সমস্ত ফলাফল ইন্টারন্যাশনাল স্কি ফেডারেশন (এফআইএস) থেকে প্রাপ্ত।
সাঈদ আহমদ পালনপুরী
মুফতি সাঈদ আহমদ পালনপুরী (১৯৪২ - ২০২০) একজন ভারতীয় সুন্নি মুসলিম পণ্ডিত, লেখক এবং প্রাক্তন শাইখুল হাদীস এবং দারুল উলূম দেওবন্দের অধ্যক্ষ ছিলেন। পালানপুরী রচিত বেশ কয়েকটি বই দারুল উলূম দেওবন্দে পাঠ্য হয়েছে। তার রচিত তাফসীর গ্রন্থ হেদায়াতুল কুরআন।
জীবনী
পালানপুরী জন্ম ১৯৪২ সালে। তিনি প্রথমে ১৩৭৭ হিজরিতে সাহারপুরে মাজাহির উলূমে ভর্তি হন এবং পরবর্তীতে ঐতিহ্যবাহী দার-ই-নিজামী গবেষণায় স্নাতকোত্তর হওয়ার জন্য দারুল উলূম দেওবন্দে চলে যান।